stanford-oval/wikipedia huggingface dataset:
Patsy Reddy
Ura

Reddy aloitti 1982 lakitoimisto Watts and Pattersonilla, ja hänestä tuli seuraavana vuonna yrityksen ensimmäinen naispuolinen osakas. Hän siirtyi 1987 Brierley Investmentsin palvelukseen. Brierleyllä Reddy työskenteli 11 vuoden ajan ja oli mukana useissa yrityssulautuksissa ja -ostoissa. Hän osallistui muun muassa Air New Zealandin yksityistämiseen ja emissioon sekä Skycity Entertainment Groupin perustamiseen ja emissioon. Hän edusti Brierleytä kummankin yrityksen hallituksessa ja toimi Skycityn varapuheenjohtajana vuoteen 2008.
Reddy on toiminut useiden yritysten ja hallinto-organisaatioiden hallitus- ja konsulttitehtävissä. Air New Zealandin ja Skycityn lisäksi hän on ollut Telecom New Zealandin, Southern Petroleumin ja Uuden-Seelannin postin ulkopuolisena hallitusjäsenenä. Reddy on toiminut myös Uuden-Seelannin elokuvakomission ja Education Payrollin puheenjohtajana sekä liikenneviraston varapuheenjohtajana.
Reddy luovutti 2016 Uuden-Seelannin hallitukselle yhdessä Michael Cullenin kanssa tekemänsä tutkimuksen maan tiedusteluorganisaatioista, GCSB:stä ja SIS:stä. GCSB:llä on ollut lupa vakoilla vain ulkomaalaisia, mutta Cullenin–Reddyn-raporti suositteli organisaatioille yhtenäistä lainsäädäntöä.
Maaliskuussa 2016 tiedotettiin Elisabeth II, Uuden-Seelannin kuningattaren, nimittäneen Pääministeri John Keyn ehdotuksesta Reddyn Uuden-Seelannin kenraalikuvernööriksi väistyvän Jerry Mateparen tilalle. Reddy vannoi virallisesti virkavalan syyskuun 28. päivänä 2016, jolloin hänestä tuli Uuden-Seelannin kahdeskymmenesensimmäinen kenraalikuvernööri. Hän on kolmas naispuolinen kenraalikuvernööri Uudessa-Seelannissa.
Yksityiselämä

Reddy on naimisissa juristi David Gascoignen kanssa. He asuvat Wellingtonissa, mutta heillä on asunto myös Wairarapassa.
Kunnianosoitukset

Uuden-Seelannin ansioritarikunta (Uusi-Seelanti, 2014)
Kuningattaren palveluksen ritarikunta (Uusi-Seelanti, 2016)
Pyhän Johanneksen ritarikunta (Iso-Britannia, 2016)
Wellingtonin Victoria-yliopisto myönsi Reddylle oikeustieteen kunniatohtorin arvon vuonna 2017.
Aiheesta muualla

Kuvia tai muita tiedostoja aiheesta Patsy Reddy Wikimedia Commonsissa
Patsy Reddy miehensä David Gascoignen kanssa.
Per Brogeland

| Henkilötiedot |
| --- | --- | --- |
Koko nimi: Per Brogeland
Syntymäaika: 27. tammikuuta 1953 (ikä 71)
Syntymäpaikka: Norja
Seura
Seura: –
Tehtävä: päävalmentaja
Valmennusura
  1992–1995 1996–1997 1997–1998 1998–1999 2001 2005–2008 2009–2010 2011:  Eidsvold Turn  Kongsvinger IL  Lillestrøm SK  LASK Linz  Kongsvinger IL  Hønefoss BK  FC Lyn Oslo (apuv.)  Eidsvold Turn  Kongsvinger IL
Per Brogeland (s. 27. tammikuuta 1953) on norjalainen jalkapallovalmentaja.
Ura

Brogeland aloitti valmennusuransa Eidsvold Turnissa, mutta teki lopullisen läpimurtonsa Kongsvingerin päävalmentajana 1990-luvun puolivälissä. Hän tuli seuran peräsimeen 1992 ja luotsasi seuran heti debyyttikaudellaan liigassa toiseksi heti mahtiseura Rosenborgin jälkeen. Hänet valittiin myös vuoden valmentajaksi Norjassa. Kaudella 1993/94 Brogeland luotsasi Kongsvingerin peliä myös UEFA Cupissa, jossa se saavutti historiallisen 1–1 tasapelin Juventusta vastaan.
Brogeland jätti Kongsvingerin kauden 1995 jälkeen ja siirtyi Lillestrømin päävalmentajaksi. Ensimmäisellä kaudellaan hän johdatti seuran liigahopealle häviten mestaruuden jälleen Rosenborgille. Kauden 1997 puolivälissä hän jätti seuran siirtyen itävaltalaisen LASK Linzin päävalmentajaksi. Hän sai kuitenkin potkut jo ennen kauden loppua ja palasi takaisin Norjaan. Hän palasi Kongsvingerin päävalmentajaksi, muttei onnistunut pelastamaan talousvaikeuksiin ajautunutta seuraa putoamiselta liigasta kaudella 1999.
Oltuaan runsaan vuoden sivussa valmennustehtävistä Brogeland toimi kaudella 2001 Hønefossin päävalmentajana. Pääsarjatasolle hän palasi 2005 FC Lyn Oslon apuvalmentajana. Ensimmäinen kausi Henning Bergin kanssa toi kolmossijan liigassa, mutta tämän jälkeen tulokset huononivat ja kaksikko erosi seurasta syyskuussa 2008. Berg jatkoi uraansa Lillestrømissä, Brogeland palasi Eidsvold Turnin päävalmentajaksi.
Kaudeksi 2011 Brogeland palasi 11 vuoden tauon jälkeen Kongsvinger IL:n peräsimeen. Tehtävä päättyi potkuihin elokuun lopussa 2011 Kongsvingerin juututtua Adecco-liigan keskiryhmään.
Ansiot

Norjan vuoden valmentaja: 1992
Norjan mestaruus
Hopeaa (2): 1992, 1995
Aurinkotetra

| Aurinkotetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Alaheimo::  Incertae sedis
Suku::  Hyphessobrycon
Laji::  heliacus
Kaksiosainen nimi
 Hyphessobrycon heliacus  Moreira, Landim & Costa, 2002 
Katso myös
   Aurinkotetra Wikispeciesissä   Aurinkotetra Commonsissa 
Infobox OKNimi-testi OKIUCN-testi OK: 
Aurinkotetra (Hyphessobrycon heliacus) on tetrojen (Characidae) heimoon kuuluva kalalaji, jota monesti pidetään akvaariokalana. Sitä tavataan luonnossa Teles Pires-joessa Tapajós-joen yläjuoksulla Brasiliassa. Aurinkotetra voi kasvaa korkeintaan vain noin 2,8 senttimetrin mittaiseksi. Lajia tavataan pinnasta 2 metrin syvyiseen veteen. Se on ravinnoltaan kaikkiruokainen.
Akvaarion tilavuuden tulisi sille olla vähintään 75,7 litraa, ja sen veden lämpötila 24–28 celsiusastetta. Aurinkotetralle sopivin happamuus on 6,0–7,5 ja veden kovuus 3–12. Se viihtyy parhaiten vähintään 6 kalan parvessa.
Arylah

Arylah (ven. Арылах) eli Aryylaax (jak. Арыылаах) on seuraavien paikkakuntien nimi Sahan tasavallassa Venäjällä:
Arylah, maalaiskunta eli nasleg Viljuiskin ulusissa
Arylah, maalaiskunta ja sen keskuskylä Tšuraptšan ulusissa
Arylah, maalaiskunta Suntarin ulusissa
Arylah, Žarhanin kunnan keskuskylä Suntarin ulusissa
Arylah, Tjubjai-Žarhanin kunnan keskuskylä Suntarin ulusissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arylah”, voi hakea sivunnimihaulla, laajalla sivunnimihaulla tai tekstihaulla.
Aérides

| Aérides Αέρηδες |
| --- | --- |
 Tuulten torni ja Roomalainen agora.
 Kaupungin kartta, jossa Aérides korostettuna.
Kaupunki:  Ateena, Attika, Kreikka
Suuralue:  1.
Koordinaatit:  37°58′28″N, 23°43′37″E
Postinumero(t):  10550
Lähialueet:  Anafiótika, Monastiráki, Psyrí
Aérides (kreik. Αέρηδες) on pieni kaupunginosa Ateenassa Kreikassa. Se on osa Plákan vanhaa kaupunkia ja käsittää alueen Ateenan vanhasta keskustasta Roomalaisen agoran ympäristöstä. Se kuuluu kaupungin 1. suuralueeseen.
Aérides oli muun Plákan tavoin Ateenan alkuperäisen keskustan aluetta Kreikan itsenäistymisen ja Ateenan pääkaupungiksi tulon jälkeen. Alue on saanut nimensä agoralla sijaitsevasta antiikin aikaisesta Tuulten tornista. Aérideen länsipuolella on Monastirákin kaupunginosa, pohjoispuolella Psyrín kaupunginosa ja kaakkoispuolella Anafiótikan alue.
Arylah (Tšuraptšan ulus)

| Арылах Арыылаах |
| --- | --- |

Valtio:  Venäjän federaatio
Tasavalta:  Saha
Ulus (piiri):  Tšuraptšan ulus
Perustettu:  1885
Hallinto:  
 – Asutustyyppi:  nasleg
 – Kylähallinnon johtaja:  Semjon Semjonovitš Morfunov
Väkiluku (2001):  396
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Arylah (ven. Арылах) tai Aryylaax (jak. Арыылаах) on maalaiskunta (nasleg) ja sen keskuskylä Tšuraptšan piirin pohjoisosassa Sahan tasavallassa Venäjällä. Arylahin kylä sijaitsee 86 kilometriä pohjoiseen piirikeskuksesta Tšuraptšasta.
Arylahissa on kulttuuritalo, yhtenäiskoulu, terveysasema ja kauppa. Arylah on perustettu vuonna 1885.
Asukasluvun kehitys:
500 (1989)
396 (2001)
Aryeh Eldad

Aryeh Eldad vuonna 2009.
Aryeh Eldad (hepr. ‏אריה אלדד‎‎, s. 1. toukokuuta 1950) on israelilainen plastiikkakirurgi ja poliitikko. Hän edustaa knessetissä Kansallista uskontopuoluetta.
Eldad on väitellyt lääketieteen tohtoriksi Tel Avivin yliopistosta. Hän oli Israelin puolustusvoimien ylilääkäri vuosina 1997–2000.
Aryan Nations

Aryan Nations oli vuonna 1977 perustettu uusnatsijärjestö. Sen perustaja oli Richard Girnt Butler, joka oli Kristillinen identiteetti -teologiaa edustanut ja Wesley A. Swiftilta opetusta saanut pappi. Swiftin lisäksi Aryan Nationsin ideologiaan vaikutti William Porter Gale. Southern Poverty Law Center luokitteli Aryan Nationsin viharyhmäksi. Sen mukaan järjestö oli käytännössä Church of Jesus Christ–Christianin poliittinen siipi.
Aryan Nations aloitti vuosittaisten ”arjalaisten maailmankongressien” järjestämisen vuonna 1981. Se kokosi yhteen monia uusnatseja, skinheadeja, Ku Klux Klanin toimijoita ja muita valkoisen nationalismin kannattajia 1980–1990-luvuilla. Ryhmän tilat sijaitsivat Idahossa. 1980-luvulla Aryan Nationsin sisälle muodostettiin rakenne, johon kuuluivat nimettyjen johtajien alaisuudessa toimineet osavaltiokohtaiset alajärjestöt. Monet väkivaltaisen The Orderin jäsenet tutustuivat toisiinsa Aryan Nationsin tiloissa, mutta Richard Girnt Butler kiisti tienneensä mitään näiden rikollisesta toiminnasta. Huhtikuussa 1989 Aryan Nations järjesti Adolf Hitlerin satavuotispäivän kunniaksi juhlatilaisuuden, jossa esiintyi white power -yhtyeitä. Tästä alkoi kampanjointi nuorempien henkilöiden värväämiseksi liikkeen jäseniksi.
1990-luvulla useat merkittävät jäsenet lopettivat toimintansa Aryan Nationsissa. Useimmat osavaltiotason alajärjestöt kaatuivat vuoteen 1997 mennessä. 1990-luvun lopussa Aryan Nations sai runsaasti kielteistä julkisuutta. Sen entinen vartija Buford O’Neal Furrow Jr. avasi tulen juutalaisessa yhteisökeskuksessa Los Angelesissa haavoittaen viittä ja ampui tämän jälkeen kuoliaaksi postin filippiiniläistaustaisen työntekijän. Tekijä myönsi rasistiset motiivit. Lisäksi Richard Girnt Butlerin vartijat pahoinpitelivät naisen ja tämän pojan lähellä Aryan Nationsin tiloja. Syyskuussa 2000 oikeus asetti Aryan Nationsin toimijoille 6,3 miljoonan dollarin korvausvelvoitteen, josta 4,8 miljoonaa dollaria määrättiin Butlerin henkilökohtaisesti maksettavaksi. Butlerin katsottiin palkanneen tuomittuja rikollisia vartijoiksi, jättäneen nämä kouluttamatta ja sallineen näille aseenkannon. Aryan Nations menetti oikeuden ratkaisun myötä päämajansa. Butlerin kuoltua syyskuussa 2004 Aryan Nations hajosi keskenään kilpailleisiin ryhmiin. Vuonna 2010 Aryan Nations lopetti virallisesti toimintansa.
Bagrationovskajan metroasema

| Bagrationovskaja (Багратионовская) |
| --- | --- |

 Moskovan metro 
Perustiedot
Metrolinjat:  Filjovskaja
Sijainti:  55.7438°N, 37.4977°E
Paikkakunta:  Moskova, Venäjä
Avattu:  13. lokakuuta 1961
Rakenne
Tyyppi:  maa-asema
Bagrationovskaja (ven. Багратионовская) on yksi Moskovan metron asemista. Se avattiin 13. lokakuuta 1961.
Aiheesta muualla

Kuvia tai muita tiedostoja aiheesta Bagrationovskajan metroasema Wikimedia Commonsissa
Banaanipotku

Banaanipotku eli kierrepotku on jalkapallossa potku, jossa pallo saa kaarevan, banaanin muotoisen lentoradan. Haluttaessa lentoradan kaartuvan oikealle tulee pallon pyöriä ylhäältä päin katsottuna myötäpäivään. Tällöin sekä ilmavirtauksen nopeus pallon oikealla puolella että paine pallon vasemmalla puolella pienenevät. Tätä ilmiötä kutsutaan Magnuksen ilmiöksi. Edellä kuvailtu potku voidaan toteuttaa potkaisemalla palloa joko oikean jalan ulko- tai vasemman jalan sisäsyrjällä. Vasemmalle puolelle kiertyvä potku toteutuu joko vasemman jalan ulko- tai oikean jalan sisäsyrjällä. Mitä suurempi pallon pyörimisnopeuteen lähtöhetkellä on, sen jyrkempi on sen lentoradan kaarre.
Banaanipotku on maalivahdille vaikea torjuttava: kiertyvän lentoradan pysäyttämisen lisäksi haltuunotto vaatii myös oman akselinsa ympäri pyörivä liikkeen pysäyttämistä.
Axel Granfelt

Axel Granfelt viittaa ainakin seuraaviin henkilöihin:
Axel Fredrik Granfelt (1815-1892), suomalainen teologi, professori
Axel August Granfelt (1846-1919), suomalainen kansansivistystyön ja raittiusaatteen edistäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Axel Granfelt”, voi hakea sivunnimihaulla, laajalla sivunnimihaulla tai tekstihaulla.
Arylah (Viljuiskin ulus)

| Арылах Арыылаах |
| --- | --- |
Valtio:  Venäjän federaatio
Tasavalta:  Sahan tasavalta
Piiri:  Viljuiskin ulus
Hallinto:  
 – Asutustyyppi:  kunta
 – Hallinnon tyyppi:  Maalaiskunta (nasleg)
 – Johtaja:  Vitali Stepanov
Väkiluku (2007):  1 064
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Arylah (ven. Арылах) eli Aryylaax (jak. Арыылаах) on maalaiskunta (nasleg) Viljuiskin piirissä Sahan tasavallassa. Se sijaitsee piirin keskiosassa, Viljuijoen eteläpuolella, 73 kilometriä piirikeskuksesta Viljuiskista kaakkoon. Arylahin kunnan keskuskylä ja ainoa asutuskeskus on Hampa, jossa on keskiasteen koulu, terveyskeskus, kauppa ja kulttuurikeskus. Paikkakunnalla harjoitetaan nautakarjan ja hevosten hoitoa. Karjatalous tuottaa lihaa ja maitotaloustuotteita, hevostalous puolestaan lihaa.
Asukasluvun kehitys:
1 200 (1989)
1 284 (2001)
1 064 (2007)
Piotr Wtulich

| Piotr Wtulich |
| --- | --- |
 Piotr Wtulich, 2008
Henkilötiedot
Ammatti:  muusikko, laulaja
Muusikko
Taiteilijanimi:  Kay
Aktiivisena:  1992-
Tyylilajit:  doom metal, goottimetalli, stoner rock, heavy metal
Soittimet:  kitara
Yhtyeet:  Neolithic (1992-2006) Black River (2008-)
Levy-yhtiöt:  Mystic Production
  [ Muokkaa Wikidatassa ] [ ohje ]  
Piotr Wtulich (s. 1973 Mława, Puola) on puolalainen muusikko, säveltäjä, laulaja ja kitaristi. Hän oli metalliyhtye Neolithicin perustajajäsen. Vuodesta 2008 saakka hän on soittanut puolalaisessa stoner rock -yhtye Black Riverissä.
Diskografia

Neolithic
Terpsychora (1992,  omakustanne)
The Personal Fragment of Life (1993,  Kassandra Promotion)
For Destroy the Lament (1996,  Adipocere Records)
Neolithic (1997,  Mystic Production)
My Beautiful Enemy (2003,  Mystic Production)
Team 666 (2003,  Empire Records)
Kashtany
Kashtany (2006,  Contras Records)
Black River
Black River (2008,  Mystic Production)
Black'n'Roll (2009,  Mystic Production)
Trash (2010,  Mystic Production)
Aiheesta muualla

Piotr Wtulich Encyclopaedia Metallumissa (englanniksi)
Neolithic
| Maciej Taff • Kay • Art • Orion • DarayNick Wolverine • Mirosław Szymańczak • Krayan • Michał Sarnowski • Tomasz Włodarski • Janusz Jastrzębowski • Rekin • Robert Bielak • Michał Stefaniak • Włodek Tyll |
| --- | --- |
Studioalbumit:  For Destroy the Lament • My Beautiful Enemy
EP:t:  Neolithic • Team 666
Demot:  Terpsychora • The Personal Fragment of Life
Katso myös:  Vesania • Black River • Blindead • Rootwater • Behemoth
Arto Koivisto (koripalloilija)

| Arto Koivisto> Henkilötiedot |
| --- | --- |
Koko nimi:  Erkki Arto Juhani Koivisto
Syntynyt: 12. huhtikuuta 1930 Sääminki, Suomi
Kuollut: 6. maaliskuuta 2016 (85 vuotta) Espoo, Suomi
Kansalaisuus:   Suomi
Koripalloilija
Lempinimi:  Poka
Pituus:  177 cm
Pelaajaura
Seurajoukkueet
1951–1958 1959–1961 1963–1966:  Karhun Pojat Työväen Maila-Pojat Karhun Pojat
Maajoukkueet
1951–1957:   Suomi
Ottelut (pisteet):  21 (39)
Aiheesta muualla
FIBA
Erkki Arto Juhani Koivisto (12. huhtikuuta 1930 Sääminki – 6. maaliskuuta 2016 Espoo) oli suomalainen koripalloilija, käsipalloilija ja Malmin kauppaoppilaitoksen rehtori. Koripallossa kaudella 1953 miesten SM-sarjan korikuninkuuden voittanut Koivisto edusti Suomen miesten maajoukkuetta vuosien 1951 ja 1957 EM-kilpailuissa. Käsipallossa hän voitti kaksi Suomen mestaruutta.
Koripalloilijana > Seurajoukkueet

Karhun Poikien kasvatti Koivisto aloitti koripalloilijanuransa vuonna 1947 pelatessaan juniorien liitto-otteluissa. Urheilumme Kasvot 3 -teoksen mukaan Koivisto oli mukana miesten SM-sarjassa jo vuonna 1948.
Koivisto edusti SM-sarjassa kasvattajaseuransa lisäksi Työväen Maila-Poikia. Pääsarjakaudella 1951 otteluitta jäänyt mutta Koripalloliiton tietokannan mukaan SM-pronssimitalilla palkittu Koivisto pelasi SM-sarjassa vuodet 1952–1966 eli 12 kauden ajan. Kaudella 1953 Koivisto voitti SM-sarjan korikuninkuuden 23,5 pisteen ottelukohtaisella keskiarvollaan. Kaudella 1955 hän sijoittui pistetilaston kolmanneksi.
Vuosina 1965–1968 Koivisto pelasi Urheilumme Kasvot 3 -teoksen mukaan Suomensarjaa.
Koripalloilijana > Maajoukkue

Suomen miesten maajoukkueessa Koivisto pelasi vuosina 1951–1957 21 ottelua 1,9 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Bulgarian 1957 (Suomi 11:s) EM-kilpailuissa.
Käsipallo

Koivisto voitti Karhun Pojissa käsipallon Suomen mestaruuden vuosina 1952 ja 1954 sekä SM-hopeaa vuonna 1953.
Pelaajauran jälkeen

Koivisto työskenteli Malmin Kauppaoppilaitoksen rehtorina. Oppilaitokselle perustettiin koripalloilijoille oma opintolinja, jota usea maajoukkuekoripalloilija kävi. Koivisto harrasti elämänsä aikana ainakin purjehdusta, ja hän toimi koripallon parissa valmentajana ja huoltajana. Koivisto kuoli 85-vuotiaana Espoossa 6. maaliskuuta 2016.
Saavutukset > Henkilökohtaiset saavutukset

SM-sarjan korikuningas kaudella 1953
Pistetilaston kolmas kaudella 1955
Saavutukset > Joukkuesaavutukset

EM-kilpailut: yhdeksäs 1951 ja 11:s 1957
SM-pronssia 1951
Tilastot

| Kausi | Joukkue | Sarja | O | PTS | PTS YHT |
| --- | --- | --- | --- | --- | --- |
| 1952 | Karhun Pojat | SM-sarja | 16 | 13,9 | 222 |
| 1953 | Karhun Pojat | SM-sarja | 22 | 23,5 | 518 |
| 1954 | Karhun Pojat | SM-sarja | 22 | 11,7 | 258 |
| 1955 | Karhun Pojat | SM-sarja | 22 | 19,3 | 425 |
| 1956 | Karhun Pojat | SM-sarja | 22 | 18,4 | 405 |
| 1957 | Karhun Pojat | SM-sarja | 22 | 12,9 | 283 |
| 1958 | Karhun Pojat | SM-sarja | 19 | 9,6 | 182 |
| 1959 | Työväen Maila-Pojat | SM-sarja | 15 | 6,5 | 98 |
| 1960 | Työväen Maila-Pojat | SM-sarja | 22 | 9,5 | 208 |
| 1961 | Työväen Maila-Pojat | SM-sarja | 5 | 0,6 | 3 |
| 1963–1964 | Karhun Pojat | SM-sarja | 21 | 8,7 | 182 |
| 1965–1966 | Karhun Pojat | SM-sarja | 5 | 1,0 | 5 |
| Yhteensä | Yhteensä | SM-sarja | 213 | 13,1 | 2789 |
Lähde: Suomen Koripalloliitto. Selite: O = ottelut, PTS = pistekeskiarvo, PTS YHT = pisteet yhteensä
Aiheesta muualla

Profiili FIBA Archive (englanniksi)
Urheilutietäjät
Suomen joukkue – Koripallon EM-kilpailut 1951
Virtanen |
 Lindholm |
 Kyöstilä |
 Suviranta |
 Laaksonen |
 Nuutinen |
 Sylander |
 Koivisto |
 Mutru |
 Heinänen |
 Gustafsson |
 Arppe |
 Pietarinen |
 Pöyhönen |
Valmentaja Ojanen
Suomen joukkue – Koripallon EM-kilpailut 1957
3 Lampén |
4 Nuutinen |
5 Lindholm |
6 Suviranta |
7 Jantunen |
8 Suhonen |
9 Kala |
10 Kuusela |
11 Sylander |
12 Salonen |
13 Mutru |
14 Koivisto |
Valmentaja Tuominen
Axel Gustaf August Palmfelt

Axel Gustaf August Palmfelt (14. marraskuuta 1804 Luopioinen – 5. joulukuuta 1876 Luopioinen) oli suomalainen juristi ja valtiopäivämies.
Palmfeltin  vanhemmat olivat eversti Gustaf Karl Palmfelt  ja Katarina Margareta Favorin ja puoliso vuodesta 1828 Augusta Ulrika Johanna Piper (k. 1865). Palmfelt tuli ylioppilaaksi 1821 ja suoritti tuomarintutkinnon 1827. Varatuomarin arvon Palmfelt sai 1833. Hän oli Turun hovioikeuden auskultantti 1927 ja Vaasan hovioikeuden auskultantti 1828, hovioikeuden ylimääräinen kanslisti hänestä tuli 1829. Palmfelt oli myös tilanomistaja Luopioisten Kantolassa. Valtiopäiväedustaja aatelissäädyssä hän oli 1863–1864.
Piotr Wiwczarek

| Piotr Wiwczarek |
| --- | --- |
 Piotr Wiwczarek, 2023
Henkilötiedot
Syntynyt: 22. lokakuuta 1965 (ikä 58)
Ammatti:  musiikkituottaja, kitaristi, laulaja
Muusikko
Taiteilijanimi:  Peter
Aktiivisena:  1983–
Tyylilajit:  death metal, thrash metal, heavy metal
Soittimet:  kitara, basso
Yhtyeet:  Vader (1983–) Panther X (2004–)
Levy-yhtiöt:  Regain, Mystic Productions
  [ Muokkaa Wikidatassa ] [ ohje ]  
Piotr "Peter" Paweł Wiwczarek (s. 22. lokakuuta 1965) on puolalainen laulaja-kitaristi, joka toimii death metal -yhtye Vaderin nokkamiehenä.
Wiwczarek aloitti tuottajana toimimisen vuonna 1999, jolloin hän tuotti puolalaisen metalliyhtye Decapitatedin ensimmäisen studioalbumin, Winds of Creationin.
Diskografia

Vader
Panzer X
Panzer X – Steel Fist (2004,  Metal Mind Productions)
Muut yhtyeet
Slashing Death – Live at Thrash Camp (1988,  vieraileva laulaja)
Sweet Noise – Getto (1996,  vieraileva laulaja)
Impurity – In Pain We Trust (1990,  vieraileva basisti)
Para Wino Band – Bandid Rockin (1993,  vieraileva laulaja)
Kingdom of the Lie – About the Rising Star (1993,  kitarasoolo)
Decapitated – Winds of Creation (2000,  tuottaja)
CETI – Shadow of the Angel (2003,  vieraileva laulaja)
Crionics – N.O.I.R. (2010,  vieraileva laulaja)
Videografia

Vader
Vision and Voice (1998,  VHS, Metal Mind Productions)
More Vision and the Voice (2002,  DVD, Metal Mind Productions)
Night of the Apocalypse (2005,  DVD, Metal Mind Records)
...And Blood Was Shed in Warsaw (2007,  DVD, Metal Mind Records)
Panzer X
| --- | --- |
EP:t:  Steel Fist
Katso myös:   Vader  CETI  Decapitated  Esqarial  Turbo 
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
August Friedrich Schenck

| August Friedrich Schenck |
| --- | --- |

Henkilötiedot
Syntynyt: 23. huhtikuuta 1828 Glückstadt, Holsteinin herttuakunta
Kuollut: 1. tammikuuta 1901 (72 vuotta) Écouen, Ranska
Taiteilija
Taidesuuntaus:  École d'Écouen
August Friedrich Albrecht Schenck (23. huhtikuuta 1828 Glückstadt, Tanska – 1. tammikuuta 1901 Écouen, Ranska) oli tanskalaissyntyinen taidemaalari, joka teki suurimman osan urastaan Pariisissa. Hänet muistetaan eläimiä ja etenkin lampaita esittävistä maalauksistaan.
Elämä ja ura

Schenck opiskeli École des Beaux-Arts -taidekoulussa Pariisissa. Hänen todennäköisesti tunnetuin teoksensa on öljyvärimaalaus Angoisse eli "tuska", joka esittää kärsivää uuhta kuolleen karitsansa ruumiin äärellä korppien keskellä. Tämä maalaus on nykyään näytteillä National Gallery of Victoria -taidemuseossa Melbournessa.
Jälkimaine

Schenck ei ole nykyään laajasti tunnettu taiteilija, ja asiantuntijat ovat usein kritisoineet hänen maalauksiaan sentimentaalisuudesta. Angoisse kuuluu kuitenkin edelleen NGV-museon suosituimpiin taideteoksiin.
Schenkin maalaus Angoisse vuodelta 1878